
ŠAKIŲ RAJONO SAVIVALDYBĖS ADMINISTRACIJOS
LEKĖČIŲ SENIŪNIJA

2019-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.

LEKĖČIŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

LEKĖČIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIS TIKSLAS
Atsižvelgiant į Šakių rajono savivaldybės prioritetines kryptis, Lekėčių seniūnijos tikslai yra:
· šiuolaikiškos susisiekimo sistemos plėtra;
· darnaus išteklių naudojimo skatinimas;
· socialinių paslaugų aprėpties didinimas;
· gyventojų užimtumo didinimas.
· švietimo kokybės gerinimas;
· efektyvaus viešojo valdymo sistemos sukūrimas.

Šakių rajono savivaldybės administracijos Lekėčių  seniūnijos uždaviniai yra:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų ir verslo poreikiams;
· finansinės pagalbos rajono gyventojams teikimas ir didinimas;
· socialinio būsto fondo plėtra;
· organizuoti užimtumo didinimo programą;
· kompleksiškai modernizuoti, renovuoti švietimo įstaigų mokymo ir ugdymo aplinką ir materialinę bazę (vaikų ir jaunimo ugdymo organizavimas);
· vykdyti viešojo administravimo veiklos tobulinimo programas.

Šakių rajono savivaldybės 2018–2024 metų strateginiame plėtros plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė.
Šakių rajono savivaldybės 2019–2021-ųjų metų strateginis veiklos planas rengtas vadovaujantis strateginiame plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plėtros plane. Strateginio veiklos plano tikslų pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. Strateginiai plėtros plano tikslai yra šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.

2019 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Šakių rajono savivaldybės administracijos Lekėčių seniūnija, vykdydama savo veiklą, prisideda prie Šakių rajono savivaldybės strateginio 2019-2021 metų veiklos plano šių programų įgyvendinimo: 
1. Mokymosi visą gyvenimą, sporto ir jaunimo reikalų programa (kodas 01);
2. Valdymo programa (kodas 07);
3. Ūkio plėtros programa (kodas 12);
4. Socialinės ir sveikatos apsaugos programa (kodas 13).
 
VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengia ir teikia tarybos sprendimų, mero potvarkių arba administracijos direktoriaus įsakymų projektus seniūnijos klausimais, sprendžia socialinės globos klausimus, rūpinasi kultūros - istorijos paminklų priežiūra, išduoda įvairias pažymas seniūnijos gyventojams, vykdo gyventojų deklaravimo funkcijas, organizuoja seniūnijos gyventojų sueigas, organizuoja kapinių priežiūrą, atlieka įstatymų nustatyta tvarka notarinius veiksmus. Seniūnija rūpinasi vietinės reikšmės kelių būkle, atlieka kitas savivaldybės tarybos sprendimu, mero potvarkiu ar administracijos direktoriaus įsakymus deleguotas funkcijas.
2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Lekėčių seniūnijoje patvirtintos trys seniūnaitijos: Jančių, Lekėčių, Mikytų.

DUOMENYS APIE SENIŪNIJĄ

	1.
	Seniūnijos plotas
	ha
	7900

	2.
	Gyventojų skaičius 2020-01-01
	vnt. 
	1442

	3.
	Bendras kelių ir gatvių ilgis
	 km 
	49,970

	4.
	Gatvių skaičius
	vnt.
	23

	5.
	Gatvių ilgis 
	km
	15,804

	
	iš jų asfalto dangos
	km
	7,331

	
	žvyro dangos
	km
	4,512

	
	grunto danga
	km
	3,961

	6.
	Seniūnijoje esančių kelių ilgis 
	km
	34,169

	
	iš jų asfalto dangos
	km
	0,58

	
	žvyro dangos
	km
	16,922

	
	grunto dangos
	km
	16,739

	7.
	Veikiančių kapinių sk. 
	vnt.
	2

	
	kapinių plotas
	ha
	3,59

	8.
	Seniūnijos gatvių šviestuvų skaičius
	vnt.
	213

	9.
	Seniūnijos prižiūrimų želdinių plotas
	ha
	13,5

	10.
	Savivaldybei priklausančio socialinio būsto priežiūra
	vnt.
	2

	11.
	Socialiai remtinų šeimų skaičius
	vnt.
	25

	12.
	Susirašinėjimas su kitomis institucijomis, pažymos juridiniams faktams patvirtinti
	vnt. 
	98

	13. 
	Testamentai (paveldėjimo)
	vnt.
	6




LEKĖČIŲ SENIŪNIJOS 2019 METŲ VEIKLOS PLANO ĮGYVENDINIMO APŽVALGA

Šakių rajono savivaldybės strateginio plėtros plano vizija:
Šakių rajonas – savo gamta, etnine kultūra ir istoriniu paveldu turtingas, teikiantis prioritetą verslui kraštas, patrauklus gyvenimui, poilsiui ir kūrybai. Jame puikiai dera tradicinės ir modernios visuomenės vertybės, kaimas ir miestas darniai papildo vienas kitą kuriant visuotinę gyvenimo kokybę.
Įgyvendinant Lekėčių seniūnijos 2019 metų veiklos planą buvo siekiama prisidėti prie Šakių rajono savivaldybės 2018-2024 metų strateginiame plėtros plane numatytų prioritetų įgyvendinimo:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

Lekėčių seniūnija įgyvendino:
Šakių rajono savivaldybės strateginio 2018-2024 metų veiklos plano programos kodas 12 „Ūkio plėtros programa“ seniūnijos tikslo „Šiuolaikiškos susisiekimo sistemos plėtra“ uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ įgyvendinant priemonę „Vietinės reikšmės kelių priežiūra, žiemos tarnyba“ buvo žvyruojami, valomi nuo sniego bei barstomi slidūs keliai ir gatvės. Keliai buvo valyti 3 kartus , nuvalyta viso 143 km. Seniūnijoje buvo lyginama 26 km kelių. Du kartus tai atliko UAB „Hidrokesta“ ir vieną kartą seniūnija kelius lygino savo turima technika. Žvyrkelių remontui buvo nupirkta 1550,8 t žvyro. Įsigytu žvyru buvo užtaisomi kelių įlūžimai, likęs žvyras panaudotas tęsiant žvyrkelių kelio dangos atnaujinimą. Atnaujinta 2 km žvyrkelių dangos. Lekėčių miestelyje esanti 110 m ilgio Sirvydų gatvė buvo padengta asfalto drožlėmis. 
Šakių rajono savivaldybės strateginio 2019-2021 metų veiklos plano programos kodas 12 „Ūkio plėtros programa“ seniūnijos tikslo „Darnaus išteklių naudojimo skatinimas“ ir uždavinio „Kompleksiškai plėtoti ir puoselėti rekreacines teritorijas, želdynus bei viešąsias erdves, pritaikant jas gyventojų ir verslo poreikiams“, įgyvendinant priemonę „Aplinkotvarkos darbų vykdymas seniūnijoje“. buvo vykdoma Lekėčių seniūnijos, gatvių, pakelių, neveikiančių kapinių, takų tvarkymas, šaligatvių priežiūra. Buvo šienaujami parkai, kelių pakelės, prižiūrimi želdiniai. Miestelyje esančių parkų teritorijos, vejos prie daugiabučių gyvenamųjų namų, kitos rekreacinės zonos, gatvių pakelės buvo šienaujamos kartą savaitėje. Taip pat buvo šienaujama: kaimo kelių pakelės vieną kartą mėnesyje, piliakalnio teritorija - kas du mėnesiai, kaimų kapinaičių plotai – du kartus per sezoną. Bendrai buvo nušienauta apie 170 ha plotas. Miestelio viešosiose erdvėse buvo atsodinti nunykę želdiniai. Buvo pagaminta 16 parko suolų. Visi miestelio šaligatviai buvo šluojami vieną kartą savaitėje, važiuojamoji gatvės dalis buvo nušluota kartą per mėnesį. Šaligatviai ir gatvės buvo valomi nuo sniego ir barstomi druskos mišiniu pagal poreikį. Lekėčių miestelio, Mikytų bei Pavilkijo gyvenvietės buvo apšviečiamos vasaros laiku iki 24 val., o tamsiuoju paros metu nuo 4.30 val. iki 23 val. Miestelio centre esančiame skvere 4 šviestuvai nuolat švietė tamsiuoju paros laiku. Visos surinktos šiukšlės buvo išrūšiuotos. 140 m3 žaliųjų atliekų sukompostuotos seniūnijoje esančioje aikštelėje. Į Marijampolės atliekų centrą iš kapinių buvo išvežta 6,3 t stiklo ir plastiko atliekų.
Šakių rajono savivaldybės strateginio 2019-2021 metų veiklos plano programos kodas 13 „Socialinės ir sveikatos apsaugos programa“ tikslas „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas.“ įgyvendinant priemonę „Darbo su socialiai remtinomis šeimomis organizavimas“. buvo tinkamai organizuojamas vienkartinių pašalpų skyrimas. Buvo išmokėta 11-kai asmenų vienkartinės pašalpos. Asmenims, kurie atliko visuomenei naudingą darbą, buvo nupirktos darbo priemonės. Vykdant seniūnijos uždavinio priemonė „Suteikti socialinio būsto paslaugas rajono gyventojams“ buvo remontuojamas socialinis būstas, rinktas nuomos mokestis. 
Šakių rajono savivaldybės strateginio 2019-2021 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos uždavinio „Kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas)“ įgyvendinant priemonę „Vykdyti mokinių pavėžėjimo programą“ buvo vykdomas mokinių pavėžėjimas iki mokymo įstaigos. 
Šakių rajono savivaldybės strateginio 2019-2021 metų veiklos plano programos kodas 12 „Ūkio plėtros programa“ seniūnijos tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ įgyvendinant priemonę „Įgyvendinti užimtumo didinimo programą“ buvo tvarkoma Lekėčių miestelio gatvės, pakelės, takai, prižiūrimi šaligatviai ir vietinės reikšmės kelių pakraščiai. Įgyvendinant priemonę, buvo pjaunama žolė, vykdyta želdinių priežiūra, tam panaudojant pagal užimtumo didinimo darbų programą  įdarbinti 4 žmonės, jie aprūpinti būtinomis darbo priemonėmis.
Šakių rajono savivaldybės strateginio 2019-2021 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio „Vykdyti viešojo administravimo veiklos tobulinimo programas vykdant priemonę „Savivaldybės veiklos pagrindinių funkcijų vykdymas“ buvo naudojamos lėšos ryšiams, transportui, kanceliarinėms prekėms, komunalinėms paslaugoms, higienos ir sanitarinėms prekėms, reprezentacijai, komunalinėms paslaugoms, išlaidoms seniūnijos patalpų išlaikymui.
Seniūnijos uždavinio „Vykdyti viešojo administravimo veiklos tobulinimo programas“ įgyvendinant priemonę „Administracinės naštos mažinimo priemonės“ buvo dirbama su gyvenamosios vietos deklaravimo sistema (GVDS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). Buvo išduodamos pažymos juridiniams faktams patvirtinti ir nuolat vykdytas susirašinėjimas su įvairiomis institucijomis, įstaigos veiklos klausimais. Išduoti leidimai saugotinų medžių ir krūmų kirtimui, persodinimui ar kitokio pašalinimo, genėjimo darbams, žemės kasimo darbams, taip pat laidojimo leidimai. Nuolat buvo vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimti prašymai, priimti sprendimai dėl gyvenamosios vietos adreso keitimo, tikslinimo, naikinimo, gyvenamosios vietos neturinčių asmenų apskaita.
Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, bendruomenių pirmininkais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
Įgyvendinant 2019 metų planą, buvo užtikrintas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija savalaikiai planavo ir efektyviai naudojo finansinius, žmogiškuosius bei materialinius išteklius, apibendrino statistinius praeitų metų veiklos duomenis ir pateikė juos veiklos ataskaitoje administracijos direktoriui. 
Seniūnijos funkcijos:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· padėjo organizuoti savivaldybės, Lietuvos Respublikos Prezidento taip pat rinkimus į Europos Parlamentą;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išdavė laidojimo, saugotinų medžių ir krūmų kirtimo, persodinimo ar kitokio pašalinimo, genėjimo darbams, žemės kasinėjimo ir kitus leidimus;
· atliko notarinius veiksmus;
· laiku atliko archyvinių duomenų tvarkymą;
· buvo išduotos pažymos juridiniams faktams patvirtinti ir kiti dokumentai.
Įgyvendinant Lekėčių seniūnijos 2019 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Suteikta reikalinga informacija, išduodamos pažymos, teikiama reikalinga socialinė pagalba, deklaruojama gyvenamoji vieta, atliekamos kitos funkcijos. Kuriama saugi ir švari aplinka bendruomenės nariams.



Seniūnas                                                                                                 Ričardas Krikštolaitis
